[bookmark: _Hlk239237931]Министарство пољопривреде, шумарства и водопривреде – Управа за пољопривредно земљиште, на основу члана 54. Закона о државним службеницима (,,Службени гласник РС”, бр. 79/05, 81/05 – исправка, 83/05 – исправка, 64/07, 67/07 – исправка, 116/08, 104/09, 99/14, 94/17,  95/18, 157/20, 142/22, 13/25 – одлука УС, 19/25, 109/25, 9/26 и 80/26), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19, 67/21 и 19/26), члана 27к став 1. Закона о буџетском систему ("Службени гласник РС", бр. 54/09, 73/10, 101/10, 101/11, 93/12, 62/13, 63/13 - испр., 108/13, 142/14, 68/15 - др. закон, 103/15, 99/16, 113/17, 95/18, 31/19, 72/19, 149/20, 118/21, 138/22, 118/21 - др. закон, 92/23, 94/24 и 80/26), оглашава

ЈАВНИ КОНКУРС
ЗА ПОПУЊАВАЊЕ ИЗВРШИЛАЧКИХ РАДНИХ МЕСТА

                  
I Орган у коме се попуњавају радна места: Министарство пољопривреде, шумарства и водопривреде - Управа за пољопривредно земљиште, Београд, Граничка бр. 8.                         

II Радна места која се попуњавају: 

        1. Радно место за послове реализације планираног давања у закуп и на коришћење пољопривредног земљишта у државној својини, у звању самостални саветник, Одсек за управљање пољопривредним земљиштем у државној својини, Управа за пољопривредно земљиште – 1 извршилац.
  Опис послова: Контролише и валидира одлуке о давању у закуп и на коришћење пољопривредног земљишта у државној својини и уговоре о закупу и коришћењу пољопривредног земљишта у државној својини и прати њихову реализацију; прати и анализира постојеће стање закупа пољопривредног земљишта у државној својини и израђује извештаје; пружа правну помоћ јединицама локалних самоуправа у поступку давања у закуп и на коришћење пољопривредног земљишта у државној својини; координира рад са  службама за катастар непокретности у погледу уписа и брисања забележби закупа на пољопривредном земљшту у државној својини; припрема упутства за примену прописа из области пољопривредног земљишта у државној својини; учествује у припреми прописа из области пољопривредног земљишта; припрема изјашњења по захтевима Државног правобранилаштва и судова, као и друге поднеске који се односе на закуп пољопривредног земљишта у државној својини; изјашњава се у другостепеним поступцима по жалбама на одлуке о давању у закуп и на коришћење пољопривредног земљишта у државној својини, као и управним споровима који за предмет имају давање у закуп и коришћење пољопривредног земљишта у државној својини; обавља и друге послове по налогу шефа Одсека.   
Услови: Стечено високо образовање из поља друштвено-хуманистичких наука или из научне области  биотехничке науке или из научне области гео-науке на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету, и најмање три године радног искуства у струци; положен државни стручни испит, као и потребне компетенције за обављање послова радног места.
            Висина основне плате: 103.480,20 динара (нето).
          2. Радно место за послове провере података у поступку планирања закупа и коришћења пољопривредног земљишта у државној својини, у звању саветник, Одсек за планирање коришћења и закупа пољопривредног земљишта, Управа за пољопривредно земљиште - 1 извршилац.
  Опис послова: Контролише документацију коју достављају јединице локалне самоуправе у погледу оцењивања испуњености услова подносилаца захтева за остваривање права пречег закупа и коришћења без плаћања накнаде пољопривредног земљишта у државној својини на основу јавног позива ради валидације верификованих листа у Информационом систему у поступку израде годишњег програма заштите, уређења и коришћења пољопривредног земљишта јединица локaлних самоуправа; контролише тачност података у предлозима годишњих програма заштите, уређења и коришћења пољопривредног земљишта,  провера документације и припрема предлога решења о давању сагласности на годишњи програм заштите, уређења и коришћења пољопривредног земљишта које доносe јединицe локалне самоуправе; контролише документацију у поступку израде одлуке о расписивању огласа о давању у закуп и на коришћење пољопривредног земљишта у државној својини коју доноси јединица локалне самоуправе у погледу оцењивања испуњености услова за означавање јединица јавног надметања за инвестиционо улагање, давање на коришћење по почетној цени од 0 динара и на коришћење за непољопривредне сврхе;  контролише тачности података у предлогу одлуке о расписивању огласа, проверава документацију и израђује предлоге решења о давању сагласности на одлуку о расписивању огласа о давању у закуп и на коришћење пољопривредног земљишта у државној својини коју доноси јединица локалне самоуправе; валидира извештаје о утрошеним средствима који достављају јединице локалне самоуправе;  учествује у изради географског информационог система о пољопривредном земљишту; обавља и друге послове по налогу шефа Одсека.
      Услови: Стечено високо образовање из научне области биотехничке науке (дипломирани инжењер пољопривреде, мастер инжењер пољопривреде, специјалиста инжењер пољопривреде, специјалиста струковни инжењер пољопривреде, струковни мастер инжењер пољопривреде или научне области ИМТ студија – дипл. просторни планер, мастер просторни планер, специјалиста просторни планер или из научне области гео-науке или из научне области правне науке у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету, и најмање једна година радног искуства у струци или најмање пет година радног стажа у државним органима; положен државни стручни испит, као и потребне компетенције за обављање послова радног места. 
  Висина основне плате: 82.850,00 динара (нето). 

III Место рада: Београд, Грачаничка 8.

IV Врста радног односа: радна места се попуњавају заснивањем радног односа на неодређено време.

V  Компетенције које се проверавају у изборном поступку:

Изборни поступак спроводи се у више обавезних фаза и то следећим редоследом: проверава општих функционалних компетенција, провера посебних функционалних компетенција, провера понашајних компетенција и интервју са конкурсном комисијом.

У свакој фази изборног поступка врши се вредновање кандидата и само кандидат који испуни унапред одређено мерило за проверу одређених компетенција у једној фази изборног поступка може да учествује у провери следећих компетенција у истој или наредној фази изборног поступка.

Кандидатима који учествују у изборном поступку прво се проверавају опште функционалне компетенције.

Провера општих функционалних компетенција за сва извршилачка радна места: 
  
1.  „Организација и рад државних органа РС”– провераваће се путем теста (писано).
2.   „Дигитална писменост” – провераваће се решавањем задатака (практичним радом на рачунару). 
3. „Пословна комуникација” – провераваће се путем симулације (писано).

Напомена: У погледу провере опште функционалне компетенције „Дигитална писменост” (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако кандидат поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), достави и тражени доказ у оригиналу или овереној фотокопији.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

Провера посебних функционалних компетенција:
 
Након пријема извештаја о резултатима провере општих функционалних компетенција, међу кандидатима који су испунили мерила за проверу општих функционалних компетенција, врши се провера посебних функционалних компетенција, и то:

За радно место под редним бројем 1: 

1.	Посебна функционална компетенција за област рада стручно-оперативних послова (методе и технике опсервације, прикупљања и евидентирања података) – провераваће се писаном симулацијом;
2. Посебна функционална компетенција за одређено радно место – планска документа, прописи и акта из надлежности и организације органа (Закон о пољопривредном земљишту,
Правилник о условима и поступку давања у закуп и на коришћење пољопривредног земљишта у државној својини и Уредбa о условима, начину и поступку за давање пољопривредног земљишта у државној својини на коришћење у непољопривредне сврхе) – провераваће се писаном симулацијом;
3. Посебна функционална компетенција за одређено радно место – прописи из делокруга радног места (Закон о враћању одузете имовине и обештећењу и Закон о општем управном поступку) – провераваће се писаном симулацијом.

За радно место под редним бројем 2: 

1.	Посебна функционална компетенција за област рада стручно-оперативни послови (методе и технике опсервације, прикупљања и евидентирања података) – провераваће се писаном симулацијом;
2. Посебна функционална компетенција за одређено радно место – планска документа, прописи и акта из надлежности и организације органа (Закон о пољопривредном земљишту,
Уредбa о условима, начину и поступку за давање пољопривредног земљишта у државној својини на коришћење у непољопривредне сврхе и Правилник о условима и поступку давања у закуп и на коришћење пољопривредног земљишта у државној својини) – провераваће се писаном симулацијом;
3. Посебна функционална компетенција за одређено радно место – прописи из делокруга радног места (Закон о враћању одузете имовине и обештећењу) – провераваће се писаном симулацијом.

Информације о материјалима за припрему кандидата за проверу посебних функционалних кометенција могу се наћи на интернет презентацији Министарства пољопривреде, шумарства и водопривреде – Управа за пољопривредно земљиште https://www.upz.minpolj.gov.rs/.

Провера понашајних компетенција за сва извршилачка радна места:
Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) - провераваће се путем психометријских тестова и интервјуа базираном на компетенцијама.

Интервју са комисијом и вредновање кандидата:
Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

[bookmark: _Hlk238558328]VI Пријава на јавни конкурс: врши се на Обрасцу пријаве који је доступан на интернет презентацији Службе за управљање кадровима https://suk.gov.rs/, на интернет презентацији Министарства пољопривреде, шумарства и водопривреде https://minpolj.gov.rs/ и у штампаној верзији на писарници Министарства пољопривреде, шумарства и водопривреде, Немањина 22-26, Београд. 

Кандидати који желе да конкуришу на више радних места, попуњавају пријавни образац за свако радно место посебно. (Напомена: Приликом попуњавања Обрасца пријаве потребно је да кандидати обрате пажњу да су преузели одговарајући Образац пријаве који се односи на радно место на које желе да конкуришу, односно да у делу пријаве Подаци о конкурсу је наведен назив органа и радно место на које желе да се пријаве).  

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. 
Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Напомена: Пример правилно попуњеног Обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку „Образац пријаве”.

VII Рок за подношење пријава на јавни конкурс је петнаест дана и почиње да тече наредног дана од дана објављивања јавног конкурса у периодичном издању огласа Националне службе за запошљавање – листу „Послови”.

[bookmark: _Hlk238558457]VIII Начин подношења пријаве: Образац пријаве на конкурс шаље се поштом на адресу Министарства пољопривреде, шумарства и водопривреде, Немањина 22-26, 11000 Београд или се предаје непосредно на писарници Министарства пољопривреде, шумарства и водопривреде, ул. Немањина 22-26, 11000 Београд, са назнаком „За јавни конкурс за попуњавање извршилачких радних места”.  

IX Лице задужено за давање обавештења о конкурсу: Лазар Стојановић, тел: 011/3621-958 од 10.00 до 12.00 часова.

X Општи услови за запослење: Држављанство Републике Србије; да је кандидат пунолетан; да кандидату раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

XI  Докази које прилажу кандидати који су успешно прошли фезе изборног поступка пре интервјуа са Конкурсном комисијом: оригинал или оверена фотокопија извода из матичне књиге рођених; оригинал или оверена фотокопија уверења о држављанству; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (уколико кандидат има положен државни стручни испит); оригинал или оверена фотокопија доказа о радном искуству у струци (потврда, решење и други акти којима се доказује на којим пословима, са којом стручном спремом и у ком временском периоду је стечено радно искуство); оригинал или оверена фото-копија доказа да кандидату није престао радни однос у државном органу због теже повреде дужности из радног односа (за кандидате који су радили у државном органу).

Напомена: Пример правилно попуњене потврде од послодавца може се погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Предаја докумената”. У оквиру корака ,,Предаја докумената” можете преузети шаблон потврде коју послодавац може да попуни.

Државни службеник који се пријављује на јавни конкурс, уместо уверења о држављанству и извода из матичне књиге рођених подноси оригинал или оверену фотокопију решења о распоређивању или премештају на радно место у органу у коме ради или решење да је државни службеник нераспоређен. 

Сви докази прилажу се у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). 
Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама. Фотокопије докумената које нису оверене од надлежног органа неће се разматрати. 

Сви докази прилажу се на српском језику, у супротном морају бити преведени и оверени од стране овлашћеног судског тумача. Диплома којом се потврђује врста и степен стручне спреме/образовања, а која је стечена у иностранству мора бити нострификована у складу са Законом о високом образовању (,,Службени гласник РС”, бр. 88/17, 73/18, 27/18 – др. закон, 67/19, 6/20 – др. закони, 11/21 – аутентично тумачење, 67/21, 67/21 – др. закон, 76/23 и 19/25).

XII Документа о чињеницама о којима се води службена евиденција су: извод из матичне књиге рођених, уверење о држављанству, уверење о положеном државном стручном испиту за рад у државним органима.

Напомена: Законом о општем управном поступку („Службени гласник РС”, бр. 18/16, 95/18 – аутентично тумачење и 2/23 – одлука УС) прописано је, између осталог, да je орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103. став 3).

Потребно је да учесник конкурса у делу Додатне изјаве*, у обрасцу пријаве, заокружи на који начин жели да се прибаве његови подаци из службених евиденција.

XIII Рок за подношење доказа: Кандидати који су успешно прошли фазе изборног поступка, пре интервјуа са Конкурсном комисијом позивају се да у року од пет радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.
Докази се достављају на адресу Министарства пољопривреде, шумарства и водопривреде, Немањина 22-26, 11000 Београд.

Кандидати који конкуришу на више радних места, која се разликују у погледу тражених доказа о дужини радног искуства у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство), дужни су да их доставе, у оригиналу или овереној фотокопији, према услову о дужини радног искуства у струци из радних места на која конкуришу. 
[bookmark: _Hlk238558095]
XIV Датум и место провере компетенција учесника конкурса у изборном поступку: Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести, почев од 05. октобра 2026. године, о чему ће учесник конкурса бити обавештен на контакте (бројеве телефона или електонске адресе) које наведу у својим пријавама.

[bookmark: _Hlk235711467]Провера општих функционалних компетенција, посебних функционалних компетенција и понашајних компетенција ће се обавити у просторијама Службе за управљање кадровима, у Палати Србија, Нови Београд, Булевар Михаила Пупина бр. 2 (источно крило), а интервју са Конкурсном комисијом обавиће се у просторијама Министарства пољопривреде, шумарства и водопривреде, Немањина 22-26, Београд или у просторијама Службе за управљање кадровима, у Палати Србија, Нови Београд, Булевар Михаила Пупина бр. 2 (источно крило).

Учесници конкурса који успешно прођу једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електонске адресе) које наведу у својим пријавама.

XV Начин достављања одлуке о избору кандидата: Решење о пријему у радни однос јавно ће се објавити на интернет презентацији https://minpolj.gov.rs/ и огласној табли Министарствa пољопривреде, шумарства и водопривреде у сврху обавештавања јавности и кандидата коју су учествовали у изборном поступку о исходу конкурсног поступка и остваривања права на жалбу. 
Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији органа и огласној табли органа. 

Напомене: 
Чланом 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција.

Положен државни стручни испит није услов нити предност за заснивање радног односа. 

Кандидати који први пут заснивају радни однос у државном органу подлежу пробном раду. Пробни рад за радни однос на неодређено време траје шест месеци. 
Кандидати без положеног државног стручног испита примају се на рад под условом да тај испит положе до окончања пробног рада.

Неблаговремене, недопуштене, неразумљиве или непотпуне пријаве биће одбачене решењем конкурсне комисије.

Јавни конкурс спроводи Конкурсна комисија коју је именовао в.д. директора Управе за пољопривредно земљиште.

[bookmark: _Hlk237870162]Овај конкурс објављује се на web страници Министарствa пољопривреде, шумарства и водопривреде https://minpolj.gov.rs/ и огласној табли Министарствa пољопривреде, шумарства и водопривреде, на web страници https://www.upz.minpolj.gov.rs/ и огласној табли Управе за пољопривредно земљиштe; на web страници Службе за управљање кадровима https://suk.gov.rs/, на web страници, огласној табли и периодичном издању огласа Националне службе за запошљавање. 

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.

